laion/Wikipedia-Exotic huggingface dataset:
המלך דוד (סרט)

המלך דוד (אנגלית: King David) הוא דרמה היסטורית המגוללת את סיפורו של דוד שמלך בחברון ובירושלים בסביבות שנת 1000 לפסה"נ. הסרט בכיכובו של ריצ'רד גיר צולם בסאסי במטרה ובקיקרו שבאיטליה ויצא לאקרנים בשנת 1985. סמוך לקרב נגד גָּלְיָת הפלשתי בוחר לו דוד הצעיר חמישה חלוקי נחל לשימוש עתידי ("וַיִּבְחַר-לוֹ חֲמִשָּׁה חַלֻּקֵי-אֲבָנִים מִן-הַנַּחַל וַיָּשֶׂם אֹתָם בִּכְלִי הָרֹעִים אֲשֶׁר-לוֹ וּבַיַּלְקוּט--וְקַלְעוֹ בְיָדוֹ וַיִּגַּשׁ, אֶל-הַפְּלִשְׁתִּי" - שמואל א', יז: 40). בסרט בוחר לו דוד אבנים במהלך הקרב עצמו; על פי המקרא לפני הקרב מול גוליית, מברר דוד מה יהיה שכרו של האדם שיביס את גוליית, וכן הוא נפגש עם שאול המציע לו את נשקו האישי. בסרט דוד הצעיר פשוט יורד להילחם בפלשתי (שמואל א', יז: 25-39); לפני הקרב המפורסם בגלבוע, מקריב שאול המלך את הקורבן במקומו של נתן הנביא שגער בו על כך וניבא לו שימות בקרב. על פי המקרא אירוע זה התרחש בקרב אחר נגד הפלשתים, מוקדם יותר, ובוצע בידי שאול רק בשל חוסר הזמן והעובדה שהנביא שמואל (ולא נתן) בושש להגיע. שבע שנות שלטונו של דוד בחברון על שבט יהודה ומאבקו בצאצאי שאול אינם מוזכרים כלל בסרט (שמואל ב', ב-ד); בבואה לפני דוד, מספרת בת שבע כי בעלה, אוריה החתי מכה אותה לעיתים תכופות. במקרא אין כל אזכור לעניין זה; גם בסרט וגם על פי התנ"ך מספר דוד לעבדיו על הרעיון לבנות מקדש לה': "אָנֹכִי יוֹשֵׁב בְּבֵית אֲרָזִים וַאֲרוֹן, הָאֱלֹהִים, יֹשֵׁב בְּתוֹךְ הַיְרִיעָה" (שמואל ב', ז: 2) - אולם ניתן לראות בסרט כי ביתו של דוד עשוי אבן ולא עצי ארזים. בסרט נרצח אמנון, בכורו של דוד, על ידי אבשלום מיד לאחר שהראשון אנס את תמר - היה זה במהלך חגיגת חתונתם של דוד ובת שבע. על פי המקרא הרצח בוצע רק כשנתיים לאחר מכן וע"י עבדיו של אבשלום במהלך חג הגז (שמואל א', יג: 23-29); על פי המקרא, במהלך מרד אבשלום, נאלץ דוד לנוס מהארמון בירושלים ולנדוד בארץ בסיוע תומכיו הנאמנים - בסרט יושב לו דוד בארמונו ומחכה לבשורות אודות הקרב שהוביל למותו של אבשלום. עם היוודע דבר מותו של אבשלום הורס דוד את דגם בית המקדש שבנה - עובדה זו לא מוזכרת במקרא. בסרט נס אבשלום מפני יואב בן צרויה כשהוא רוכב על סוס. על פי המקרא היה זה למעשה פרד: "וְאַבְשָׁלוֹם רֹכֵב עַל הַפֶּרֶד וַיָּבֹא הַפֶּרֶד תַּחַת שׂוֹבֶךְ הָאֵלָה הַגְּדוֹלָה וַיֶּחֱזַק רֹאשׁוֹ בָאֵלָה וַיֻּתַּן בֵּין הַשָּׁמַיִם וּבֵין הָאָרֶץ וְהַפֶּרֶד אֲשֶׁר תַּחְתָּיו עָבָר" הסימן היהודי הידוע "מגן דוד" מופיע בסרט בשימושם הממלכתי של המלכים שאול ודוד כאשר למעשה השימוש בו כסמל יהודי החל רק בימי הביניים; חרבו של שאול, הנראית לא אחת מקרוב, מעוצבת כפי שהיה נהוג בתקופת האימפריה הרומית ולא כפי שהיה מקבל במזרח התיכון במאה ה-10 לפנה"ס; ד"ר אלי אשד סוקר את הסרט "המלך דוד " של גיר במסגרת סדרת מאמרים שלו על הסרטים על שאול ודוד לאורך השנים. כאן "דוד המלך מנערותו ועד זקנתו" -בלוג המולטי יקום של אלי אשד https://www.no-666.com/2024/08/22/%d7%93%d7%95%d7%93-%d7%91%d7%9f-%d7%99%d7%a9%d7%99-%d7%9e%d7%a0%d7%a2%d7%a8%d7%95%d7%aa-%d7%95%d7%a2%d7%93-%d7%96%d7%a7%d7%a0%d7%94-%d7%94%d7%9e%d7%9c%d7%9a-%d7%93%d7%95%d7%93-%d7%91%d7%9b%d7%99/ "המלך דוד", במסד הנתונים הקולנועיים IMDb (באנגלית) "המלך דוד", באתר נטפליקס "המלך דוד", באתר AllMovie (באנגלית) "המלך דוד", באתר Rotten Tomatoes (באנגלית) "המלך דוד", באתר Box Office Mojo (באנגלית) "המלך דוד", במסד הנתונים הקולנועיים KinoPoisk (ברוסית)
יש לך הודעה

יש לך הודעה (באנגלית: You've Got Mail) הוא סרט קומדיה רומנטית אמריקאי משנת 1998, שביימה נורה אפרון, בכיכובם של טום הנקס ומג ראיין. הסרט הוא מין רימייק לסרט "החנות מעבר לפינה" (1940), שמבוסס בעצמו על המחזה "Parfumerie" מאת מיקלוש לסלו. בסרט יש השפעה של ספרה של ג'יין אוסטן "גאווה ודעה קדומה" על מערכת היחסים בין הדמויות הראשיות. זהו הסרט השלישי שבו ראיין והנקס משתפים פעולה אחרי הסרטים "ג'ו נגד הוולקנו" (1990) ו"נדודי שינה בסיאטל" (1993). קייטלין קלי (מג ראיין) מנהלת חנות ספרים עצמאית שירשה מאמה. כשהיא מגלה שמול החנות שלה עומדת להיפתח רשת ענקית של ספרים שתנוהל על ידי ג'ו פוקס (טום הנקס), היא מחליטה להילחם על הישרדותה של החנות שלה. בד בבד, ומבלי לדעת שניהם מתכתבים דרך הדואר אלקטרוני זה עם זה. בעוד השניים נהיים אויבים מרגע לרגע במציאות, מערכת היחסים שלהם צוברת תאוצה דרך הדואר אלקטרוני והם מחליטים להיפגש. קייטלין מקדימה, בעוד ג'ו מאחר קצת, וכשהוא מגיע, ומגלה שמדובר בקייטלין, הוא מחליט לנסות לכבוש את לבה מבלי לספר לה שהוא המתכתב האנונימי שלה. המאבק נגד סגירת חנות הספרים הקטנה נכשל, וקייטלין המובטלת סולדת מג'ו יותר מתמיד, אך הוא ממשיך למצוא תירוצים להיפגש איתה, וממשיך במקביל להתכתב איתה. קייטלין מתחילה גם היא לפתח רגשות כלפי ג'ו. כשהמתכתב האנונימי מציע שייפגשו היא מסכימה. בפגישה היא מגלה שמדובר בג'ו, ומגלה לו שרצתה שזה יהיה הוא. טום הנקס - ג'ו פוקס מג ראיין - קייטלין קלי גרג קיניר - פרנק נאוסקי פארקר פוזי - פטרישיה עדן ג'ין סטייפלטון - בריידי קונרד סטיב זאן - ג'ורג' פאפאס הת'ר ברנס - כריסטינה פלטקצ'ר הסרט זכה להצלחה כלכלית ענקית. הוא הכניס כ-115,821,495 דולר בארצות הברית וכ-135,000,000 דולר בחוץ לארץ. מה שמסכם את הכנסות הסרט ב-250,821,495 דולר. אתר האינטרנט הרשמי של יש לך הודעה (באנגלית) "יש לך הודעה", במסד הנתונים הקולנועיים IMDb (באנגלית) "יש לך הודעה", באתר נטפליקס "יש לך הודעה", באתר AllMovie (באנגלית) "יש לך הודעה", באתר Rotten Tomatoes (באנגלית) "יש לך הודעה", באתר Box Office Mojo (באנגלית) "יש לך הודעה", באתר Metacritic (באנגלית) "יש לך הודעה", באתר אידיבי "יש לך הודעה", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קו ירוק עם עיניים ירוקות

"קו ירוק עם עיניים ירוקות" (1987) הוא שמו של ציור מאת האמן הישראלי דוד ריב. הציור משקף את העניין הגובר של האמנות הישראלית בסוגיות הפוליטיות שעלו סביב האינתיפדה הראשונה. הציור נמצא באוסף מוזיאון תל אביב לאמנות וניתן למוזיאון כתרומה על ידי האמן. הקומפוזיציה של הציור מחולקת לשני חלקים. באחד מתוארת העיר תל אביב כדימוי של גורדי שחקים על חוף הים. מעל השמיים הכחולים משורטטים סימני X המשמשים לעיתים כסימן ויזואלי של פגיעות בזמן מלחמה. בחלקו השני של הציור מתוארים שלושה ילדים או נערים. אחד מהם מתואר כרעול פנים, כשאת פניו מכסה כאפייה. בחלק זה של היצירה מופיעים סימנים של עין בצבע ירוק, כמעין דגם (פטרן) חוזר ודקורטיבי. לצידם של הדמויות, על הגבול של חלקה השני של היצירה מתוארת מפה סכמטית של ישראל כ"קו ירוק", הוא קו שביתת-הנשק של מדינת ישראל עם מצרים, עם ירדן, עם סוריה ועם לבנון ושימש כגבולה של המדינה עד לפריצת מלחמת ששת הימים בשנת 1967. חלוקת הבד לשני החלקים מעצימה את העימות בין שני הדימויים. החלוקה אף מודגשת מבחינה צבעונית. בעוד הצד ה"ישראלי" מתואר בצבעים כחולים-לבנים, הרי בצד ה"פלסטיני" מודגשים צבעי השחור, האדום, הלבן והירוק של דגל פלסטין, שהיה ידוע אז כדגלו של ארגון אש"ף.
יוחנן הרביעי

יונחן הרביעי (בלטינית: Ioannes IV; נפטר ב-12 באוקטובר 642) כיהן כאפיפיור מ-24 בדצמבר 640 ועד פטירתו. יוחנן נולד בדלמטיה, ככל הנראה בעיר סלונה והיה בנו של עורך דין בשם ונאנטיוס (Venantius). יוחנן החל לכהן לאחר אינטרגנום של כארבעה חודשים. בעת שנבחר כיהן כארכידיאקון של הכנסייה הקתולית. בשל מהירות כניסתו לתפקיד לאחר בחירתו - ככל הנראה אושרה הבחירה על ידי שליט רוונה ולא על ידי קיסר האימפריה הביזנטית בקונסטנטינופול. בתקופת כהונתו פלשו עמים סלאבים לדלמטיה מולדתו. יוחנן שלח את הנזיר מרטין לדלמטיה ואיסטריה עם סכומי כסף גדולים במטרה לפדות שבויים ולהציל שרידים מקודשים מהכנסיות שנהרסו ולהביאם לרומא. במקביל ניסה יוחנן להביא לניצורם של הסלאבים שפלשו לדלמטיה ואיסטריה. יוחנן כתב להגמוני הכנסייה בצפון אירלנד להזהיר אותם כי הם חוגגים את חג הפסחא במועד שגוי, וכן שיבח אותם בהתנגדותם למינות הפלגיאנית. כמו כן הוא הכריז על המונותליטיזם כעל מינות. על פי המסורת, פעל לייסוד הכנסייה הקתולית בקרואטיה. יוחנן נפטר ב-12 באוקטובר 642 ונקבר בבזיליקת פטרוס הקדוש שברומא. מדיה וקבצים בנושא יוחנן הרביעי בוויקישיתוף קורות חיים קרדינלים של הכנסייה הקתולית יוחנן הרביעי, באתר אנציקלופדיה בריטניקה (באנגלית)
Journal of Visualized Experiments

Journal of Visualized Experiments הוא כתב עת מדעי העובר ביקורת עמיתים אשר הוקם בדצמבר 2006. כתב העת מפרסם פרוטוקולים מדעיים בפורמט וידאו. הפורמט הייחודי מאפשר לתאר פרוצדורות של מחקר וניסוי שלעיתים מסובך להסביר אותן בכתב. עורכו הראשי הוא משה פריצקר (Moshe Pritsker), המשמש גם כמנהל. נושאי המחקר שבהם מתמקד כתב העת הם ביולוגיה ורפואה, מדעי המוח, אימונולוגיה, מיקרוביולוגיה ובוטניקה. אתר האינטרנט הרשמי של Journal of Visualized Experiments (באנגלית) ריאיון עם המייסד, באתר nature ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
תאודורוס הראשון

תאודורוס הראשון (בלטינית: Theodorus I; נפטר ב-14 במאי 649) כיהן כאפיפיור מ-24 בנובמבר 642 ועד פטירתו. תאריך לידתו של תאודורוס אינו ידוע. הוא נולד בירושלים שהייתה אז חלק מהאימפריה הביזנטית, למשפחה ממוצא יווני, והוא האפיפיור האחרון שנולד בארץ ישראל. לפי המסורת, אביו כיהן כבישוף של ירושלים. בשנת 640 לערך מונה לקרדינל-דיאקון, וקודמו, האפיפיור יוחנן הרביעי מינה אותו לתפקיד קרדינל. ב-24 בנובמבר 642 נבחר לכהן כאפיפיור. המינוי אושר על ידי האקסארך (המושל) של רוונה ולא על ידי קיסר האימפריה הביזנטית. במהלך כהונתו התמקד במאבק במינות המונותליטיזם. תאודורוס סירב לאשר את מינויו של הפטריארך פאולוס השני כפטריארך קונסטנטינופול בשל העובדה שקודמו, הפטריארך פיראוס הראשון לא הוחלף בהתאם לכללים, ולחץ על קיסר האימפריה הביזנטית קונסטנס השני לפעול בעניין, בלא תוצאות. תאודורוס כתב לבישופים של ארץ ישראל בעניין, ובשנת 645 הודה פאולוס השני במינותו בפני תאודורוס, אולם מאוחר יותר חזר בו מהודעה זו ובשנת 648 הכריז תאודורוס על החרמתו. תאודורוס יזם את ועידת לטראנו - ועידה אקומנית בעניין, אולם נפטר לפני שזו התכנסה. תאודורוס נפטר ב-14 במאי 649 ונקבר בבזיליקת פטרוס הקדוש. מדיה וקבצים בנושא תאודורוס הראשון בוויקישיתוף קורות חיים קרדינלים של הכנסייה הקתולית תאודורוס הראשון, באתר אנציקלופדיה בריטניקה (באנגלית)
תאודורוס

האם התכוונתם ל... תאודורוס האתאיסט – פילוסוף יווני (340 – 250 לפנה"ס). תאודורוס הראשון – כיהן כאפיפיור בין השנים 642–649 תאודורוס השני – כיהן כאפיפיור בשנת 897 תאודורוס הראשון לסקריס – קיסר האימפריה הביזנטית בין השנים 1208–1221 תאודורוס השני לסקריסוס – קיסר האימפריה הביזנטית בין השנים 1254–1258 תאודורוס השני – אפיפיור הכנסייה הקופטית
Bone Thugs-n-Harmony

Bone Thugs-n-Harmony הוא הרכב היפ הופ וראפ שמקורו בקליבלנד, אוהיו. חברי ההרכב הם הראפרים Krayzie Bone, Wish Bone, Flesh-n-Bone, Layzie Bone ו-Bizzy Bone. הראפר Eazy-E החתים את ההרכב לרות'לס רקורדס ב-1994, כשאלה הוציאו את אלבום הבכורה Creepin on ah Come Up. האלבום כלל את הסינגל "Thuggish Ruggish Bone", ואת הסינגל "$ Foe tha Love of" באירוח Eazy-E שהפך ללהיט. ב-1995, ההרכב הפיץ את אלבומו השני, E. 1999 Eternal, שכלל את הלהיטים "1st of tha Month" ו-"Tha Crossroads" שהיה הקדשה ל-Eazy-E לאחר שנפטר. השיר זכה בפרס גראמי ב-1997. באותה שנה הופץ האלבום הכפול, השלישי של ההרכב, The Art of War, שכלל את השיר "Notorious Thugs" שזכה להצלחה רבה, באירוח של הראפר The Notorious B.I.G. ההרכב הוציא במשך השנים אלבומים נוספים שלא זכו להצלחה כמו האחרים: BTNHResurrection שהופץ בשנת 2000, ו-Thug World Order שהופץ ב-2002. ההרכב התפרק והתאחד שנית ב-2007, עם האלבום Strength & Loyalty שהופץ תחת Full Surface Records.ההרכב חזר עם אלבומם החדש Uni-5: The World's Enemy, שהופץ ב-2010 בהוצאת חברת התקליטים של עצמה. ב-2017 יצא אלבומם התשיעי שנקרא New Waves. ההרכב נוסד ב-1991, ובראשיתה היה מורכב רק מארבעה חברים: קרייזי בון, לייזי בון, ביזי בון ווויש בון. אלבומם הראשון, Faces of Death, הוקלט ב-1993. כשאחיו של לייזי בון, Flesh-n-Bone, הצטרף להרכב. בנובמבר 1993, ביצע ההרכב מבחן במה לראפר Eazy-E, שבאותו זמן שהה בקליבלנד עקב הופעה עם אביו. לאחר המבחן השני, החתים Eazy-E את הההרכב לחברת התקליטים שלו, ושמו של ההרכב הוחלף ל-Bone Thugs-N-Harmony. (Creepin on ah Come Up (1994 (E. 1999 Eternal (1995 (The Art of War (1997 (BTNHResurrection (2000 (Thug World Order (2002 (Thug Stories (2006 (Strength & Loyalty (2007 Uni5: The World's Enemy (2010) (2017) New Waves מדיה וקבצים בנושא Bone Thugs-n-Harmony בוויקישיתוף Bone Thugs-n-Harmony, ברשת החברתית פייסבוק Bone Thugs-n-Harmony, ברשת החברתית אקס (טוויטר) Bone Thugs-n-Harmony, ברשת החברתית אינסטגרם Bone Thugs-n-Harmony, סרטונים בערוץ היוטיוב Bone Thugs-n-Harmony, במסד הנתונים הקולנועיים IMDb (באנגלית) Bone Thugs-n-Harmony, באתר אפל מיוזיק (באנגלית) Bone Thugs-n-Harmony, באתר ספוטיפיי Bone Thugs-n-Harmony, באתר סאונדקלאוד (באנגלית) Bone Thugs-n-Harmony, באתר Last.fm (באנגלית) Bone Thugs-n-Harmony, באתר AllMusic (באנגלית) Bone Thugs-n-Harmony, באתר MusicBrainz (באנגלית) Bone Thugs-n-Harmony, באתר דיזר Bone Thugs-n-Harmony, באתר Discogs (באנגלית) Bone Thugs-n-Harmony, באתר Songkick (באנגלית) Bone Thugs-n-Harmony, באתר Genius Bone Thugs-n-Harmony, באתר בילבורד (באנגלית) Bone Thugs-n-Harmony, באתר טיידל (באנגלית)
Creepin on ah Come Up

Creepin on ah Come Up הוא מיני-אלבום מאת להקת ההיפ הופ Bone Thugs-n-Harmony. האלבום הופץ ב-1994 בהוצאת חברת התקליטים רות'לס רקורדס. ב-1998 האלבום נבחר לאחד ממאה האלבומים הטובים ביותר על ידי מגזין הסורס. זה הוא אלבום הבכורה של הלהקה, בו הסינגלים "Thuggish Ruggish Bone" ו-"$ Foe tha Love of". באלבום מתארחים שטאשה ויליאמס ואיזי אי, שיתוף פעולה זה החל סגנון חדש של שירה בפזמון ושירת ראפ מהירה וזורמת. במאמר "Crossroads To Riches" של מגזין הסורס סיפרו חברי הלהקה שהם שינו את שם הלהקה ל-Bone Thugs-n-Harmony מכיוון שהיה להם שיר שנקרא "Thugs-N-Harmony". מידע על האלבום Creepin on ah Come Up באתר MusicBrainz מידע על האלבום Creepin on ah Come Up באתר AllMusic האלבום Creepin on ah Come Up באתר ספוטיפיי
הפיגועים בנמלי התעופה של וינה ורומא

הפיגועים בנמלי התעופה של וינה ורומא הם שני פיגועי ירי שבוצעו ב-27 בדצמבר 1985. בפיגועים נרצחו 19 בני אדם ונפצעו 138. בשעה 08:15 ניגשו ארבעה מחבלים חמושים לדלפקי אל על ו-TWA בנמל התעופה לאונרדו דה וינצ'י שברומא, והחלו לירות לעבר הנוסעים שעמדו בתור לקבלת הכרטיסים. המחבלים רצחו 16 בני אדם, ביניהם ילד, ופצעו 99. שלושת המחבלים נהרגו בידי אנשי האבטחה הישראליים, שהשיבו אש לעבר מקורות הירי. אחד המחבלים נתפס כשהוא פצוע. התקרית כולה נמשכה כ-15–20 שניות. מספר דקות לאחר מכן בנמל התעופה הבינלאומי וינה-שווכאט שלושה מחבלים השליכו רימונים לעבר העומדים בתור מול דלפק אל על בנמל, המחבלים רצחו שניים ופצעו 39, אחד מהם נפטר מפצעיו ב-22 בינואר 1986. לאחר הפיגוע נמלטו המחבלים, ובמרדף שערכה אחריהם המשטרה האוסטרית נהרג אחד ונתפסו השניים הנותרים. בתחילה הואשם הארגון לשחרור פלסטין באחריות לפיגוע, אך מנהיגו יאסר ערפאת הכחיש את האשמות וגינה את האחראים. באש"ף טענו כי ההתקפות נועדו לכפות על אוסטריה ואיטליה את ניתוק הקשרים עם הפלסטינים. ארגונו של אבו נידאל לקח על עצמו את האחריות לפיגועים, כתגובה למבצע רגל עץ, שבו הפציצו מטוסי חיל האוויר את מפקדות אש"ף בתוניס ב-1 באוקטובר 1985. ממשלת לוב הואשמה בסיוע למחבלים, אך היא הכחישה האשמות אלו, אף על פי שטענה כי הפיגועים הם "פעולות הגבורה שמבצעים בני השהידים של סברה ושתילה." הפיגוע בנמל התעופה של לוס אנג'לס מדיה וקבצים בנושא הפיגועים בנמלי התעופה של וינה ורומא בוויקישיתוף הודעת הממשלה על הפיגועים תיאור הפיגועים, באתר השב"כ הפיגוע באתר BBC סי"צ רויטר (אבו דאבי), שמונה דרכונים ושני פרצופים, חדשות, 14 בינואר 1986
אלישבע רבל-נהר

אלישבע רבל-נהר (נולדה ב-1939) היא חוקרת של אמנות יהודית מימי הביניים ופרופסור אמריטה בחוג לתולדות האמנות באוניברסיטה העברית בירושלים. מחקרה עוסק בקשרים שבין האמנות היהודית ואמנות הנוצרית והפירושים השונים שכל דת נותנות לסמלים שונים. רבל-נהר נולדה בצרפת עת משפחתה התחבאה מפני הנאצים. היא באה ממשפחה בעלת מסורת יהודית ואמנותית רחבה. דודה הוא אנדרה נהר, פילוסוף יהודי מפורסם, אביה היה לימים שופט בבית המשפט העליון בצרפת. החלה את לימודיה האקדמאים בלימודי תולדות האמנות בשטרסבורג, שם התמחתה באמנות של ימי הביניים תחת לואי גרודקי. אחר כך למדה אמנות ביזנטית וסיימה תואר שני בנושא ההשפעה של טקסטים רבניים על האיורים הראשונים בימי הביניים של ספר בראשית. החלה לעבוד על דוקטורט בנושא "ארון הברית באמנות". ב-1974, היגרה לישראל עם בעלה, הפיזקאי דניאל רבל, ושני בניה. בישראל הייתה לתלמידתו של בצלאל נרקיס באוניברסיטה העברית. נרקיס וסוזי דופרן (Suzi Dufrenne) הנחו אותה בעבודת הדוקטורט, אותה סיימה בהצטיינות באוניברסיטה העברית ב-1980. ב-1976 החלה ללמד במחלקה לתולדות האומנות באוניברסיטה העברית, ושם לימדה עד שיצאה לגמלאות בשנת 2005. שימשה פעמיים כראש החוג להיסטוריה של האמנות ושימשה גם כראש החוג ללימודים כללים. לימדה ופיתחה קורסים שונים בהם: "מבוא לאמנות יהודית מזמנים עתיקים לימינו", "דמות היהודי באמנות", "איקונוגרפיה תנ"כ"ית באמנות יהודית, נוצרית ומוסלמית". ב-2009 יצא ספר מאמרים לכבודה בהוצאת בריל, בשם " Between Judaism and Christianity Art Historical Essays in Honor of Elisheva (Elisabeth) Revel-Neher". אלישבע רבל-נהר, באתר האוניברסיטה העברית
ג'רו דה דמג'ה

קנדריק ג'רו דויס (באנגלית: Kendrick Jeru Davis; נולד ב-14 בפברואר 1972) הידוע בשם הבמה ג'רו דה דמג'ה (Jeru the Damaja) הוא ראפר אמריקאי שעבד עם גורו ודי ג'יי פרמייר מגאנג סטאר, והיה חלק מ-Gang Starr Foundation. ג'רו דה דמג'ה גדל בשכונת איסט ניו יורק שבברוקלין, שם החל לשיר ראפ במסיבות רחוב בנעוריו. הוא הציג לראשונה את סגנון הראפ הנוקשה של ברוקלין בשיר "I'm the Man" מהאלבום של גאנג סטאר Daily Operation בשנת 1992. באותה שנה הוא הוציא את הסינגל הראשון שלו, "Come Clean", אשר הופק על ידי די ג'יי פרמייר והפך במהרה ללהיט במחתרת. אלבומו הראשון, The Sun Rises in the East, הופץ ב-1994 והופק במלואו על ידי די ג'יי פרמייר. The Fugees מתחו ביקורת על המילים באלבום, במיוחד בשיר "Da Bitchez". ג'רו המשיך עם אלבומו השני Wrath of the Math שיצא ב-1996 וגם הוא הופק במלואו על ידי די ג'יי פרמייר. לאחר הפצתו של האלבום, הסתכסך ג'רו עם די ג'יי פרמייר וגורו, ונעדר מהסצנה עד 1999, כשהקליט את אלבומו השלישי Heroz4Hire, שהופץ יחד עם Miz Marvel, שהיה אלבומו הראשון ללא הפקות של די ג'יי פרמייר. ב-1999, ג'רו שיתף פעולה עם להקת ההיפ הופ הספרדית Violadores del Verso בשיר "Solo quedar consuelo". האלבום הבא שלו, Divine Design, הופץ ב-2003 והיה אלבומו הראשון תחת הלייבל החדש שלו, Ashenafi Records. האלבום לא זכה לתשומת לב רבה. אלבומו האחרון של ג'רו, Still Rising, הופץ ב-16 באוקטובר 2007. (The Sun Rises in the East (1994 (Wrath of the Math (1996 (Heroz4Hire (1999 (Divine Design (2003 (Still Rising (2007 מדיה וקבצים בנושא ג'רו דה דמג'ה בוויקישיתוף אתר האינטרנט הרשמי של ג'רו דה דמג'ה ג'רו דה דמג'ה, ברשת החברתית אקס (טוויטר) ג'רו דה דמג'ה, באתר AllMusic (באנגלית) ג'רו דה דמג'ה, באתר MusicBrainz (באנגלית) ג'רו דה דמג'ה, באתר Discogs (באנגלית) ג'רו דה דמג'ה, באתר Songkick (באנגלית) ג'רו דה דמג'ה, באתר בילבורד (באנגלית)
World Scientific

World Scientific (אנגלית: עולם המדעי) היא הוצאה לאור המוציאה לאור ספרים וכתבי עת במגוון נושאים מדעיים, טכניים ורפואיים. ההוצאה הוקמה בשנת 1981 והיא מעסיקה כ-200 עובדים במשרדיה הראשיים בסינגפור ו-450 עובדים ברחבי התבל. ההוצאה מפרסמת מדי שנה כ-500 ספרים וכ-125 כתבי עת, ומשנת 1996 היא מוציאה לאור כתבי עת דיגיטליים אליהם ניתן לגשת דרך האינטרנט. בשנת 1991 החברה קיבלה את הזיכיון מוועדת פרס נובל להיות ההוצאה אשר מפרסמת את הרצאות נובל שניתנו משנת 1971 עד שנת 1990 וכן כל ההרצאות שיינתנו עד שנת 2000. עם הנושאים בהם ההוצאה מפרסמת נמנים: ארכיטקטורה, ניהול, כימיה, מדעי המחשב, היסטוריה של המדע, מתמטיקה, פיזיקה, רפואה, מדעי החברה, ביולוגיה, כלכלה, מדע פופולרי. אתר האינטרנט הרשמי של World Scientific (באנגלית) World Scientific, ברשת החברתית פייסבוק World Scientific, ברשת החברתית אקס (טוויטר) World Scientific, סרטונים בערוץ היוטיוב ערך זה הוא קצרמר בנושא חברות ובנושא סינגפור. אתם מוזמנים לתרום לוויקיפדיה ולהרחיב אותו.
וסקס

האם התכוונתם ל... ממלכת וסקס – ממלכה אנגלו סקסית, שהתקיימה בין המאה השישית למאה העשירית. בית וסקס – משפחת מלוכה ששלטה על שטחי דרום מערב אנגליה. רוזן וסקס – תואר אצולה שניתן בבריטניה כיום. וסקס (תומאס הרדי) – אזור דמיוני שבו מתרחשות עלילות ספריו של תומאס הרדי
Foe tha Love of $

$ Foe tha Love of הוא הסינגל השני מהאלבום "Creepin on ah Come Up" מאת בון ת'אגס אן הרמוני. בשיר מתארח איזי אי והוא הופק על ידי DJ Yella. הסינגל זכה להצלחה רבה, והגיע למקום 41 במצעד מאה השירים הלוהטים של מגזין בילבורד, ולמקום 37 במצעד Rhythmic Top 40 של בילבורד. בווידאו קליפ של השיר נערכת הופעתו האחרונה של איזי אי בווידאו קליפ. השיר נכלל בפסקול של המשחק Crime: Streets of LA, יחד עם הסינגל הראשון של האלבום "Thuggish Ruggish Bone". השיר כולל סאמפל מהשיר "For the Love of Money". מידע על הסינגל "Foe tha Love of $" באתר מיוזיק בריינז מידע על היצירה "Foe tha Love of $" באתר Discogs סרטון השיר "Foe tha Love of $" באתר יוטיוב ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
הומופיל

הומופיל (מאנגלית: Homophile) הוא מונח אלטרנטיבי ל"הומו" או "גיי" שהשימוש בו רווח בשנות ה-50 וה-60. את המונח טבע הפסיכואנליטיקאי הגרמני קארל-גינתר היימזות (Karl-Günther Heimsoth) בדיסרטציה שלו שפורסמה בשנת 1924 תחת השם "Hetero - und Homophilie" ("הטרופיליה והומופיליה"). הביטוי התנועה ההומופילית מתייחס לתנועה החברתית למען זכויות להט"ב שפעלה באותה התקופה. העדפת השימוש במונח "הומופיל" על פני "הומוסקסואל" נבעה מכך שהוא שם דגש על אהבה (מיוונית: φιλία, ‏phil) ולא על סקס. מיד לאחר פרסומו של היימזות, אימצו ארגוני הומוסקסואלים את המונח והשתמשו אך ורק בו לתיאור הומוסקסואליות. במונח נעשה גם שימוש נרחב בפרסומים שראו אור באותה התקופה (שנות ה-50 וה-60) והארגונים שהשתמשו בו נודעו לימים כארגוני התנועה ההומופילית. הארגון המזוהה ביותר עם התנועה ההומופילית היא אגודת מאטאשין, שהייתה מהראשונים מסוגה בארצות הברית ומטרתה הייתה הגנה ושיפור זכויות ההומוסקסואלים בארצות הברית. האגודה פעלה משנות ה-50 עד שנות ה-70. השימוש במונח החל להתמעט עם עלייתה של תנועת השחרור הלהט"בי בסוף שנות ה-60 ותחילת שנות ה-70. התנועה הביאה איתה טרמינולוגיה חדשה ומודרנית, שכללה שימוש רווח במונחים הומו / גיי, לסביות, ביסקסואליות וטרנסג'נדריות. למרות זאת, חלק מקבוצות התנועה ההומופילית המשיכו לפעול גם עשורים לאחר מכן. שימוש מודרני במונח "הומופיל" נעשה בעיקר על ידי גופים נוצריים. למשל, הכנסייה האנגליקנית השתמשה החל משנת 1991 בביטויים "נטייה הומופילית" או "יחסים מיניים הומופיליים". במונח נעשה שימוש גם על ידי קבוצות התנגדות לזכויות להט"ב (בעיקר בארצות הברית ובפולין) במטרה ליצור אסוציאציה של הומוסקסואליות עם פדופיליה. Armstrong, Elizabeth A. (2002). Forging Gay Identities: Organizing Sexuality in San Francisco, 1950-1994. Chicago, University of Chicago Press. ISBN 0226026949. Bianco, David (1999). Gay Essentials: Facts For Your Queer Brain. Los Angeles, Alyson Books. ISBN 1555835082. Fletcher, Lynne Yamaguchi (1992). The First Gay Pope and Other Records. Boston, Alyson Publications. ISBN 1555832067. "Gay Rights Movement", The Mattachine Society of New York Records, 1951-1976, Gale Group. "Issues in Human Sexuality: A Statement by the House of Bishops of the General Synod of the Church of England". אורכב מ-המקור ב-2012-06-30., December 1991, London: Church House Publishing, 1991 ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.
הומופיליה

האם התכוונתם ל... הומופיליה (סוציולוגיה) – מושג מתחום הסוציולוגיה, המתאר את נטייתו של האדם ליצור קשרים עם אנשים דומים לו הומופיל – מונח אלטרנטיבי ל"הומוסקסואל" או "גיי" שהשימוש בו רווח בשנות ה-50 וה-60.
Thuggish Ruggish Bone

Thuggish Ruggish Bone הוא סינגל הבכורה של להקת הראפ בון ת'אגס אן הרמוני, ממיני-אלבום הבכורה שלהם Creepin on ah Come Up. השיר הגיע למקום 22 במצעד מאה השירים החמים של מגזין בילבורד. השיר נכלל בפסקול של המשחק True Crime: Streets of LA. הוידאו קליפ של השיר צולם ליד נהר קויהוגה במערב קליבלנד. "Thuggish Ruggish Bone" (א-קפלה) - 4:40 "Thuggish Ruggish Bone" (גרסת מיני-אלבום) - 4:40 "Thuggish Ruggish Bone" (קטע כלי) - 4:32 מידע על הסינגל "Thuggish Ruggish Bone" באתר מיוזיק בריינז סרטון השיר "Thuggish Ruggish Bone" באתר יוטיוב
מרגרט אייברי

מרגרט אייברי, (באנגלית: Margaret Avery; נולדה ב-20 בינואר 1944) היא שחקנית קולנוע וזמרת אמריקאית. הייתה מועמדת פרס אוסקר לשחקנית המשנה הטובה ביותר בשנת 1985 על תפקידה בסרט "הצבע ארגמן". אייברי נולדה בעיר מנגום שבאוקלהומה וגדלה בסן דייגו, קליפורניה שם למדה ב"תיכון פויינט לומה". לאחר מכן התקבלה לאוניברסיטת המדינה בסן פרנסיסקו, סיימה את לימודיה בהצטיינות ועם תואר בהוראה. בזמן שעבדה בתור מורה מחליפה, הופיעה ושרה על מספר בימות תיאטרון. הופעתה הראשונה של אייברי בסרט הייתה ב-1972, בסרט האימה הטלוויזיוני של סטיבן ספילברג "משהו רשע", ובקולנוע הופיעה לראשונה בתפקיד זונה בסרט "הארי המזוהם: כוח המגנום". בתחילת דרכה הייתה אייברי שותפה להפקות קטנות כשהבולטת בהן הייתה "איזו דרך היא למעלה?". הופעתה המפורסמת ביותר של אייברי הייתה בעיבוד הקולנועי של סטיבן ספילברג לספרה זוכה פרס פוליצר של אליס ווקר, "הצבע ארגמן". על הופעתה בתור זמרת הבלוז שוג אייברי הייתה מועמדת לפרס אוסקר לשחקנית המשנה הטובה ביותר, יחד עם חברתה לסרט אופרה וינפרי. ב-1992 שיחקה את מרטה סורס סבתו של מייקל ג'קסון בסדרה "הג'קסונים: חלום אמריקאי" המבוססת על המשפחה המוזיקלית ועל חמישיית הג'קסונים. הופיעה ב-2008 בקומדיות "ברוך שובך רוסקו ג'נקינס" בתור אמו של רוסקו (מרטין לורנס) ו"לפגוש את הבראונים" בתור שרה בראון. לאייברי בת אחת מנישואיה לרוברט גורדין האנט, ממנו התגרשה. מדיה וקבצים בנושא מרגרט אייברי בוויקישיתוף אתר האינטרנט הרשמי של מרגרט אייברי מרגרט אייברי, במסד הנתונים הקולנועיים IMDb (באנגלית) מרגרט אייברי, באתר "אידיבי", מאגר הידע העברי לקולנוע ישראלי ועולמי מרגרט אייברי, באתר AllMovie (באנגלית) מרגרט אייברי, במסד הנתונים הקולנועיים KinoPoisk (ברוסית)